  Наталья Тетерина Кизнер ёросысь интывылъя но участокъёсъя быръён ӧриосын видеокамераос пуктэмын но соослы актъёс юнматэмын ни. Туннэ нуналлы металлодетекторъёс вуэмын ӧвӧл на, вераз ивортодэтъя «Удмуртия» агентстволы Кизнер ёросысь интывылъя быръён ӧрилэн секретарез Любовь Григорьева. Куара сётон нуналлы дасесь быръён ӧриослэн ёзчиоссы но, пусйиз со. Ужазы нокыӵе янгышанъёс медаз лэсьтэ шуыса, соос понна Можга карысь интывылъя быръён ӧрилэн кивалтӥсез Анатолий Токарев дышетсконъёс ортчытӥз. Со сяна, ёрос ӧри но тодон-валан сётонъя ужез нуиз. Милям таяз арын вылез — быръён ӧриослэн ёзчиоссы тест гожтӥзы, сертификатъёс басьтӥзы Любовь Григорьева, Кизнер ёросысь интывылъя быръён ӧрилэн секретарез   Кызьы вераз Кизнер ёросысь интывылъя быръён ӧрилэн секретарез, 18-тӥ южтолэзе муниципал кылдытэтын Россилэсь азьмуртэ гинэ быръёзы, нокыӵе ватсаса куара сётонъёс уз радъяське, соин ик бюллетень но одӥг гинэ луоз. Ёросын ваньмыз 16 сюрс бырйисьёс. Со сяна, кылем арын куарусёнэ Удмуртилэсь тӧрозэ быръёнъёсы Кизнер ёросын огдырлы улӥсьёс но пыриськизы. Соку интывылъя ӧрие катрадлыкез тӥянъя нокыӵе ӝожтӥськонъёс ӧз вуэ, вераз Любовь Григорьева. Катрадлыкез тӥянъёс нокыӵе ӧй вал, ӝожтӥськонъёс ӧз вуэ, ваньмыз умой вал Любовь Григорьева, Кизнер ёросысь интывылъя быръён ӧрилэн секретарезТодэ вайытом, вуоно арнянуналэ, 18-тӥ южтолэзе, Россиын улӥсьёс кунлэсь азьмуртсэ быръёзы. Удмуртиын улӥсьёс куаразэс сётыны улосвыллэсь палэнын но быгатозы. Та нуналэ ик Ижкарын улӥсьёс 15 ӵектэм мер интыос пӧлысь умоятыны кулэ луись интыосты быръёзы. Таяз ужрадэ 14 аресысен пыриськыны луэ. Тегъёс: Политика Кизнер быръёнъёс Удмуртия Россилэназьмуртэз  